湖州推官史彥明碎妖石
作者：方回
朝代：宋

paragraphs: 君不見杜子美，搜詩益州城。
西門所見石筍雙高蹲，欲募壯士擲天外，使人不疑見本根。
又不見韓退之，□□□□憐愚民，枯株朽木事爲神。
偶然題作木居士，便有□□□福人。
安吉古廟李衛公，有一怪石左廡中。
不知始初孰舁致，矯誣妄誕欺吳儂。
諸欲殺人劫盜者，牲酒奠祭駢羣凶。
狂魂滯魄詫憑附，乞靈徼福撐虛空。
忽值湖州推官史，□如明月清如水。
集衆搥之百雜碎，棄置溝渠同糞矢。
南方淫祠百且千，焉得一一皆若此。